ועדת החינוך, התרבות והספורט, כנסת 24, פרוטוקול מספר 118, 2022-02-21 12:00

שרן השכל: אני שמחה לפתוח את ועדת החינוך, התרבות והספורט של הכנסת, שגם אמונה על חוק צער בעלי חיים, על הפיקוח והבקרה של אותו חוק.

שרן השכל: קודם כל, אני רוצה להודות למשרד החקלאות שהגיעו לדיון היום הכול כך חשוב.

שרן השכל: ליושב-ראש הרשות של בקעת הירדן, דוד אלחייני, שנמצא כאן יחד איתנו, שבאמת הנושא הזה גם כן קרוב לליבו על כל העבירות שלמעשה מתבצעות בשטח שלו.

שרן השכל: ולחברת הכנסת יסמין פרידמן, שכמובן דואגת להגיע לכל דיון שקשור לנושא צער בעלי חיים, ולפגיעה בחיות הבר במדינת ישראל.

שרן השכל: אנחנו הגענו למצב בו יש תופעה מחרידה, מפחידה של התעללות מטורפת בבעלי חיים בשטחי יהודה ושומרון.

שרן השכל: בלתי נתפסת ואף אחד לא עושה כלום.

שרן השכל: קרבות כלבים, קרבות תרנגולים, התעללות של בני אדם בבעלי חיים, ואיכשהו הארגונים מגיעים לבוא ולסייע, איזה אזרח פרטי שרואה את זה, מנסה להתערב, וכאילו אין חוק ואין סדר, המערב הפרוע, ממש כך.

שרן השכל: אנחנו עדים לתופעות של ציד בלתי חוקי של חיות בר במדינת ישראל, חלקם חיות שנמצאות בסכנת הכחדה, והם מתפארים, מפרסמים בטיק-טוק, וברשתות החברתיות את השלל שאיתו הם חוזרים למעשה הביתה.

שרן השכל: אני ציפיתי שכאן יגיעו כולם במצב חירום כדי לדון בדבר הזה.

שרן השכל: המינהל האזרחי התנער אתמול בלילה, פתאום הודיע לנו על איזושהי בעיה, איזה משהו, ביזיון שפשוט הם לא הביאו נציג.

שרן השכל: זו בושה.

שרן השכל: ואתם יודעים מה, אם הם לא מטפלים במצב, והם ממשיכים לתת להם לפעול, כנראה שיש להם סיבה טובה לא להגיע לזה.

שרן השכל: יותר מזה, המשרד להגנת הסביבה שאמון על חיות הבר גם לא טרח להגיע לדיון הזה?

שרן השכל: אני לא מבינה.

שרן השכל: קודם כל, אני רוצה להודות למשרד החקלאות שבאמת שאמונים גם כן על חלק מההיבטים של אותו החוק.

שרן השכל: אני רוצה לתת לדובר מהשטח לבוא ולדבר על האתגרים ועל המצוקות שיש.

שרן השכל: למעשה, דוד אלחייני, שמתמודד לא מעט עם התופעות הקשות האלה, לבוא ולתת כאן בפני הוועדה קצת אור כדי להסביר לנו מה קורה באותם שטחי הפקר.

שרן השכל: בבקשה.

דויד אלחייני: בוקר טוב לכולם, הדיון מאוד חשוב, שרן.

דויד אלחייני: אני גם יושב-ראש מועצת יש"ע בתחומי יהודה ושומרון, התפתחה אוכלוסייה מאוד ייחודית של בעלי חיים.

דויד אלחייני: אנחנו רואים שם צבועים, יש שם זאבים, דברים שלא רואים בארץ, צבאים, גיריות, חזירי בר, ועוד הרבה בעלי חיים.

דויד אלחייני: מה שאנחנו רואים בשטח שהפלסטינים עשו לעצמם דין, סוג של תרבות ואיזשהו בגרות של – אני הגזע, אני הולך לצוד - עוד ימי הביניים, ולכן הם מפרסמים את זה בטיק טוק, כי הם רואים בזה איזשהו סוג של ניצחון והצלחה.

דויד אלחייני: קשה לנו להתמודד עם המציאות שהפלסטינים גם משתמשים בנשקים שהם נשקי ציד, וחלק מהם גם לא חוקיים, שעושים לעצמם דין, ומסתובבים ברחבי יהודה ושומרון וצדים ככל שהם רוצים.

דויד אלחייני: לפעמים גם עושים מלכודות, תפיסה של בעלי חיים שעושים הרבה צער לבעלי חיים.

דויד אלחייני: והקטגוריה שבה יש גם בעלי חיים שהם בסכנת הכחדה וגם בעלי חיים אחרים, הם לא בוחלים בשום דבר – צדים כל מה שהם יכולים לצוד.

דויד אלחייני: לפעמים לא כדי לצוד, ולהשתמש בבשר, אלא לשם הציד, כדי להראות כמה זה גבורה.

דויד אלחייני: לצערנו הרב, אותה חוסר משילות שיש ביהודה ושומרון בנושא של אכיפה של בתים, חוסר של משילות של אכיפה בנושאים של קידוחים פירטיים של פלסטינים ביהודה ושומרון, אותה משילות, חוסר משילות שלנו בנושא של זיהום אוויר.

דויד אלחייני: חוסר המשילות שלנו בנושאים של אי שמירה על הטבע, היא באה לידי ביטוי גם במצב של מערב פרוע שבו כל אחד עושה מה שהוא רוצה בנושא של בעלי חיים, ופה צריך לתת את הדעת איך למצוא את הדרך כדי שדברים כאלה לא יישנו.

דויד אלחייני: אני לא כזה מנותק מהמציאות.

דויד אלחייני: לגמרי לחסל את התופעה לא נוכל.

דויד אלחייני: אבל אני חושב שנוכל לצמצם אותה.

דויד אלחייני: נוכל לצמצם אותה בעבודה משותפת, ופה המינהל האזרחי הוא גורם מפתח בכל מה שקשור באכיפה, וברצון שלו לטפל בסוגיה.

דויד אלחייני: אם המינהל האזרחי יודע שאנחנו כראשי רשויות, אם אתם לא יודעים, אין לנו סמכויות.

דויד אלחייני: אם היו נותנים יותר סמכויות, אולי היינו יכולים לעזור כמו בדברים אחרים, אבל אין לנו את הסמכויות, אנחנו מוכנים להירתם, ולעזור בסוגיה הזאת.

דויד אלחייני: אבל בלי סמכויות, אנחנו לא נוכל לפתור, או לסייע לפתור את הנושא.

שרן השכל: כשאתה נתקל בסוג של ציד או מישהו מדווח לך, למי אתה פונה?

שרן השכל: למי אתה יכול לפנות?

דויד אלחייני: למינהל האזרחי, לשמורת הטבע.

דויד אלחייני: שמורת הטבע הם גם כן מוגבלים.

דויד אלחייני: יש פקח אחד באזור שהוא לא מסוגל להגיע.

דויד אלחייני: גם אם אנחנו מאתרים את אותו פרק זמן שהוא מגיע, הם צדים בדרך כלל בלילה, ועד שמאתרים, ואחר-כך אנחנו רואים גם כן את התפיסות שלהם של בעלי החיים שהם תפוסים במלכודות, ולא נעים לראות מראה כזה.

דויד אלחייני: מבחינתם הטבע לא קיים.

דויד אלחייני: הוא לא קיים.

דויד אלחייני: אין להם מושג כזה של מה שאומר מה המשמעות של חוק שמירת טבע.

דויד אלחייני: אנחנו תמיד אומרים שאיכות סביבה ושמירה על הטבע, זה חוצה גבולות.

דויד אלחייני: בעלי חיים לא רואים את הגבול של שטח A או שטח B או שטח C, אזורי המחיה שלהם מאוד מצומצמים וגם שם הם נכנסים, באים, זה לא מעניין אותם אם זה שטח A, שטח B, הפלסטינים יורים, פוגעים, הורגים, רוצחים בעלי החיים, והידיים שלנו בעצם כבולות.

דויד אלחייני: אני רוצה לבנות איזשהו מודל שקיים.

דויד אלחייני: יש יחידה של רשות המים שנקראת צפ"א – צוות פיקוח ואכיפה, שהיא בעצם אמונה על כל הנושא של קידוחים בלתי חוקיים של פלשתינים של מים.

דויד אלחייני: היחידה הזאת בעיקר מסתובבת, מתעדת והכול.

דויד אלחייני: אבל אם תקום יחידה כזאת, אני מניח שמדובר גם במשאבים כספיים, וחבל שהמינהל האזרחי לא נמצא פה, ושמורות טבע לא נמצאים פה, שבעצם תוקם יחידת אכיפה כזאת ביהודה ושומרון, שהיא תהיה אמונה גם כן על הסיורים.

דויד אלחייני: נוכחות כזאת כשמדברים על יחידת אכיפה, כל נוכחות שלנו בשטח היא גם נוכחות שהיא מרתיעה.

דויד אלחייני: היא בעצם באה ואומרת - אנחנו כאן, אם נתפוס אתכם, אנחנו גם נטפל בכם.

דויד אלחייני: וגם צריך לעקוב אחרי הטיק-טוקים שלנו, הפרסומים שלהם בפייסבוק.

דויד אלחייני: ומי שנתפס, בליווי של יחידת האכיפה הזאת גם צריכה להיות מדיניות שבה הם מקבלים עונשים מרתיעים.

דויד אלחייני: אם הם לא יקבלו עונשים מרתיעים, וזה יעבור ככה כלאחר יד, אנחנו לא לצמצם את התופעה, למרות שבשנתיים האחרונות יש קצת נכונות ויותר מודעות מצד של מינהל אזרחי והיועצים המשפטיים, אבל עדיין זה לא מספיק כדי שהחיות האלה, אנחנו מדברים על חיות שבסכנת הכחדה – לא בסכנת הכחדה?

דויד אלחייני: אז אני אומר לך גם אלה שלא מוגדרות בסכנת הכחדה, הם יעברו לשלב של סכנת הכחדה.

דויד אלחייני: תודה.

שרן השכל: חברת הכנסת יסמין פרידמן.

שרן השכל: בבקשה.

יסמין פרידמן: קודם כל, תודה רבה על הדיון החשוב הזה.

יסמין פרידמן: אין ספק שכולנו מזדעזעים כל שבוע מלגלות מקרה התעללות חדשים.

יסמין פרידמן: השאלה שלי, חן, הפיצוח זה גם חלק מהשטח שלו?

חן הניג: אפתח ואומר, חוק צער בעלי חיים לא חל ביהודה, זו גם נקודה בעייתית.

חן הניג: זאת אומרת, מבחינה חוקית החוק לא חל שם.

חן הניג: יש דברים שכן חלים.

חן הניג: החוק עצמו ספציפית לחוק צער בעלי חיים לא חל, ולא זה פה לפתחכם באמת.

שרן השכל: איך זה יכול להיות?

תמי סלע: לא אוטומטי.

תמי סלע: צריך צו אלוף שיכול להחיל את זה בצו.

תמי סלע: תעשו את זה לגבי הרבה מאוד חוקים, בוודאי חוקים שיש בהם עבירות פליליות.

תמי סלע: משום מה, את החוק הזה לא החילו, ואז יש באמת עבירות שלא חלות.

תמי סלע: יש פה לאקונה, וצריך לפנות - - -

יסמין פרידמן: בעצם, הפיצוח לא יכול לאכוף שם, אבל רק המינהל האזרחי יכול לאכוף שם?

חן הניג: נכון.

חן הניג: בתחום של צער בעלי חיים.

שרן השכל: אבל זה אומר שהחוק אפילו לא חל.

שרן השכל: ומה עם חוק רשות הטבע והגנים?

דויד אלחייני: גם לא חל.

תמי סלע: אבל בעבירות שהן לפי חוק העונשין כן אפשר.

תמי סלע: אם יש עבירות שהן עבירות לפי חוק העונשין, צריך לראות איזה, זה באמת לא העבירות הקלאסיות.

תמי סלע: צריך לראות יצירתי - - - חוק העונשין חל.

חן הניג: המשטרה לפעמים עושה דברים מאוד יצירתיים, אבל זה צריך להיות מאוד קיצון.

חן הניג: אם הם עוברים את הגבול לפעמים, אנחנו כן מסייעים, תופסים על הגבול, או על גבול קו כחול של יישוב.

תמי סלע: אבל למה זה לא הוחל בצו אלוף?

דויד אלחייני: גם צו זיהום אוויר לא חל עד היום, עשר שנים אנחנו דורשים את החוק הזה - - -

יסמין פרידמן: אז בואי ונטפל.

שרן השכל: אני רוצה לסכם את הדיון כך.

שרן השכל: אני מתנצלת, משום שיש משרדים שכנראה חושבים שהם מעל הוועדות והפיקוח הפרלמנטרי, אז הם פשוט טרחו לא להגיע, משום שכנראה אין שום חשיבות לאותו דיון.

שרן השכל: הם לא מבינים שהציבור הנושא של בעלי חיים, וחיות הבר קרוב לליבו, לא פחות מהמון נושאים אחרים.

שרן השכל: עצוב שזו ההתייחסות של אותם משרדי ממשלה.

שרן השכל: אני מבקשת להוסיף גם את זה בסיכום.

שרן השכל: קודם כל, מחר, בשעה 08:00 בבוקר, אנחנו נקיים דיון בעניין הזה, ואני מבקשת מהמינהל האזרחי, מרשות הטבע והגנים להתייצב כאן בפני הוועדה, לא בזום, הזום לא יהיה פתוח, אלא הם הצטרכו להגיע לכאן לוועדה.

שרן השכל: דבר שני.

שרן השכל: אנחנו כוועדה, נגיש הצעת חוק לעניין חוק צער בעלי חיים, וחוק רשות שמורות הטבע והגנים, על מנת שיחול ביהודה ושומרון, עם סמכויות פיקוח ואכיפה לרשויות המקומיות, כי כנראה שיש משרדים שקצת פחות חשוב להם.

שרן השכל: כמובן, שגם מי שאמון על חוק צער בעלי חיים במשרד החקלאות, יינתן לו גם כן הסמכות לאכוף את זה.

שרן השכל: אתם עושים עבודה לא קטנה גם מול החקלאים, והעבירות החקלאיות שקורות גם כן בשטחים, והצלחתם לאייש לא מעט מאותם מחסומים ולעשות לא מעט תפיסות שם.

שרן השכל: אנחנו נגיש את הצעת החוק הזו כהצעת חוק של וועדת החינוך של הכנסת.

תמי סלע: בדרך כלל, דרך המלך זה באמת שהאלוף מוציא צו, והוא - - -

שרן השכל: כן.

שרן השכל: אבל אם הם לא טרחו להגיע לדיון, קשה לי להאמין שהם יטרחו להוציא גם צו אלוף.

דויד אלחייני: צו אלוף לוקח הרבה זמן.

דויד אלחייני: היה בעבר הצעת החלטה שאומרת שכל חוק שחוקק בכנסת ישראל יחול באופן אוטומטי גם ביהודה ושומרון, במיוחד כשמדובר בחוקים כאלה, אני חושב שחשוב לרענן את החוק הזה ושיובהר.

תמי סלע: יש הנחייה שצריכים לבדוק לגבי חוק שמחוקק איפה זה עומד מבחינת ההחלה ביהודה ושומרון, כדרך המלך היום עדיין היא באמת – בהחלה של צווי אלוף, מסכימה איתך שזה תהליך שלוקח לעיתים - -

דויד אלחייני: יש 16 חוקים שחלים באופן אוטומטי.

שרן השכל: בסדר.

שרן השכל: זו החלטה שלנו כוועדה.

שרן השכל: אנחנו מעוניינים להעביר את החקיקה הזו, אנחנו נקדם אותה.

שרן השכל: אנחנו נתחיל גם כן בהכנתה בשבוע הקרוב.

שרן השכל: אני מקווה שנצליח לעשות את זה כמה שיותר מהר.

דויד אלחייני: את יודעת מה מרתיע כל הסיפור הזה של החוקים שיחולו?

דויד אלחייני: איך זה התפרש?

דויד אלחייני: איך יבואו לידי בצד הפלסטיני.

דויד אלחייני: זאת אומרת, שאם אתה עושה היום חוק זיהום אוויר, ואנחנו שומרי חוק, אז אנחנו נאכוף את החוק הזה גם הרשויות.

דויד אלחייני: אבל הפלסטינים לעולם לא יסכימו שבמציאות שבה זיהום אוויר שמזהמים בשכם, או ברמאללה, או בחברון, כי זיהום האוויר אין לו כתובת – השאלה איך זה יבוא לידי ביטוי באכיפה כלפיהם, ושם אנחנו נתקלים במכשולים משפטיים מאוד גדולים.

דויד אלחייני: לכן, עד עצם היום הזה, חוק זיהום אוויר לא הוחל ביהודה ושומרון.

דויד אלחייני: אנחנו שנים מבקשים להחיל אותו בצו אלוף, לא מצליחים - תעודת עניות.

שרן השכל: בסדר גמור.

שרן השכל: זה הסיכום שלי.

שרן השכל: אנחנו נתראה מחר בשעה 08:00 בבוקר.

שרן השכל: תודה רבה לכל מי שכן טרח והגיע, והנושא קרוב לליבו.

שרן השכל: אני נועלת את הישיבה.

שרן השכל: תודה רבה.